Nr. 34579/11.08.2025

**REFERAT DE APROBARE**

**la Proiectul de hotărâre** **privind aprobarea Bugetului de venituri şi cheltuieli**

**pe anul 2025, rectificat, al Aeroportului Internațional Avram Iancu Cluj R.A.**

|  |
| --- |
| **Secțiunea 1 - Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Aeroportul Internaţional Avram Iancu Cluj R.A. a fost înfiinţat în anul 1932 iar în anul 1997, în baza H.G. nr. 398/1997 privind trecerea unor regii autonome aeroportuare de sub autoritatea Ministerului Transporturilor sub autoritatea Consiliilor Judeţene, trece sub autoritatea Consiliului Judeţean Cluj.  În baza dispoziţiilor articolului 173 alin. (1) lit. a) și alin. (2) lit. d) din din O.U.G. nr. 57/2019 privind Codul Administrativ, cu modificările și completările ulterioare, Consiliul Judeţean Cluj exercită, în numele judeţului, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.  În conformitate cu prevederile art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare, Bugetele de venituri şi cheltuieli ale operatorilor economici se aprobă prin hotărâre a consiliului judeţean. |
| * 1. **Cerinţe care reclamă oportunitatea actului administrativ:** |
| Aeroportul Internaţional Avram Iancu Cluj R.A. a întocmit Bugetul de venituri şi cheltuieli pe anul 2025, rectificat, şi prin adresa nr. 11578/01.08.2025, înregistrată la Consiliul Judeţean Cluj cu nr. 33691/04.08.2025, îl prezintă spre aprobare Consiliului Județean Cluj.  Consiliul de administrație al regiei a aprobat bugetul de venituri și cheltuieli pe anul 2025, rectificat, prin Hotărârea nr. 11.1/01.08.2025.  În conformitate cu anexa 6 pct. II 7 al Ordinului Ministrului Finanţelor Publice nr. 3818/2019 privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia, nivelul indicatorilor economico-financiari prevăzut în anexele nr. 1-5 poate fi modificat, cu aprobarea Consiliului de administraţie, cu excepţia indicatorilor pentru a căror rectificare sunt aplicabile prevederile <LLNK 12013 26130 302 10 55>art. 10 alin. (2) din Ordonanţa Guvernului nr. 26/2013.  Conform art. 10 alin. (4) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările și completările ulterioare  <LLNK 12013 26130 301 0 33>, rectificarea bugetelor de venituri și cheltuieli prevăzută la alin. (2) se aprobă, în condițiile art. 4 alin.(1)-(3) până la data de 31 octombrie a anului curent, cu excepția situațiilor prevăzute la alin.(2) lit. f), care se aprobă până la finele exercițiului financiar al anului curent  Rectificarea Bugetului de venituri și cheltuieli pe anul 2025 a Aeroportului Internaţional Avram Iancu Cluj R.A. se încadrează la art. 10 alin. (2) lit. f), respectiv: în alte situații prevăzute de lege.  Proiectul privind bugetul de venituri și cheltuieli pe anul 2025, rectificat a fost supus controlului financiar de gestiune conform H.G. nr. 1151/2012 pentru aprobarea Normelor metodologice privind modul de organizare şi exercitare a controlului financiar de gestiune. |
| 1. **Schimbări preconizate:** |
| La data intrării în vigoare a prezentei hotărâri, se va rectifica Bugetul de venituri și cheltuieli pe anul 2025, al Aeroportului Internațional Avram Iancu Cluj R.A. |
| **Secțiunea a 2-a - Impactul socio-economic:** |
| Bugetul de venituri și cheltuieli reprezintă un instrument financiar care estimează veniturile și cheltuielile regiei pe o perioadă de timp. Realizarea bugetului presupune îmbunătățirea managementului financiar, controlul tranzacțiilor financiare și planificarea viitoarelor alocări de fonduri. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Rectificarea bugetului Aeroportului Internațional Avram Iancu Cluj R.A. nu afectează bugetul județului pentru anul curent dar va avea influență asupra bugetului anului viitor. Având în vedere rezultatul estimat a fi realizat pe anul 2025, vor fi afectate veniturile bugetului județului realizate din încasarea vărsămintelor/dividendelor de la intreprinderile publice aflate în subordinea, autoritatea, coordonarea Consiliului Județean Cluj. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| În anul 2025, veniturile și cheltuielile Aeroportului Internaţional Avram Iancu Cluj R.A. vor fi în concordanță cu Bugetul de venituri și cheltuieli pe anul 2025, rectificat, aprobat prin prezenta hotărâre.  Prezenta hotărâre se aduce la cunoştinţă publică prin afișarea la sediul Consiliului Județean Cluj şi postare pe pagina de internet „www.cjcluj.ro".  În conformitate cu prevederile pct. I din Anexa nr. 6 – INSTRUCȚIUNI pentru completarea bugetului de venituri și cheltuieli și a anexelor de fundamentare a acestuia de către operatorii economici la care statul ori unitățile administrativ-teritoriale sunt acționari unici ori majoritari sau dețin direct sau indirect o participație majoritară – la Ordinul Ministrului Finanţelor Publice nr. 3818 din 30 decembrie 2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia, Anexa nr. 1 - Bugetul de venituri și cheltuieli - se aprobă în conformitate cu prevederile legale în vigoare și se va publica numai coloana aferentă anului curent, respectiv Propuneri an curent" (N), iar Anexele de fundamentare nr. 2 - 5 nu se publică. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| La data intrării în vigoare a prezentei hotărâri, se va rectifica Bugetul de venituri și cheltuieli pe anul 2025 al Aeroportului Internațional Avram Iancu Cluj R.A., aprobat prin Hotărârea Consiliului Județean nr. 54/2025. |
| **Secțiunea a 6-a – Anexe la referatul de aprobare:** |
| 1. Adresa nr. 11578/01.08.2025, înregistrată la Consiliul Judeţean Cluj cu nr. 33691/04.08.2025;   2. Bugetul de venituri și cheltuieli pe anul 2025, rectificat, – anexele nr.1-5;  3. Nota de fundamentare a BVC pe anul 2025 rectificat;  4. Hotărârea C.A. nr. 11.1/01.08.2025 privind aprobarea BVC pe anul 2025, rectificat.  5. Note de fundamentare investiții. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind aprobarea Bugetului de venituri şi cheltuieli pe anul 2025, rectificat,**

**al Aeroportului Internațional Avram Iancu Cluj R.A.**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din…. ...... privind aprobarea Bugetului de venituri şi cheltuieli pe anul 2025, rectificat, al Aeroportului Internațional Avram Iancu Cluj R.A., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 34579/11.08.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 34583/11.08.2025 şi Avizul cu nr........ din ............. adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**Ţinând cont de:**

* Adresa Aeroportului Internațional Avram Iancu Cluj R.A. nr. 11578/01.08.2025, înregistrată la Consiliul Judeţean Cluj cu nr. 33691/04.08.2025;
* Hotărârea Consiliului de Administrație al Aeroportului Internațional Avram Iancu Cluj R.A. nr. 11.1/01.08.2025;

**Luând în considerare prevederile****:**

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată.

**În conformitate cu prevederile:**

* art. 173 alin. (1) lit. a) și alin. (2) lit. d) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;
* Legii privind reorganizarea unităților economice de stat ca regii autonome și societăți comerciale nr. 15/1990, cu modificările şi completările ulterioare;
* Legii nr. 9/2025 a bugetului de stat pe anul 2025, rectificată;
* Legii contabilităţii nr. 82/1991, republicată, cu modificările şi completările ulterioare;
* art. XXXIII din O.U.G. nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare;
* art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare;
* Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările și completărileulterioare;
* Ordinului Ministrului Finanţelor Publice nr. 3818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia.
* Hotărârii Consiliului Judeţean Cluj nr. 54/2025 pentru aprobarea Bugetului de venituri şi cheltuieli pe anul 2025 al Aeroportului Internaţional Avram Iancu Cluj R.A.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1).** Se aprobă Bugetul de venituri şi cheltuieli pe anul 2025, rectificat, al Aeroportului Internațional Avram Iancu Cluj R.A., cuprins în **anexele nr. 1-5** care fac parte integrantă din prezenta hotărâre.

**(2)** Consiliul Județean Cluj nu va garanta împrumuturile contractate de Aeroportul Internaţional Avram Iancu Cluj R.A. și nu va aloca din bugetul propriu al Județului Cluj sume reprezentând cofinanțări / transferuri pentru realizarea investițiilor, cu excepția celor aprobate deja prin hotărâri ale Consiliului Județean.

**Art. 2**. Aeroportul Internațional Avram Iancu Cluj R.A. va transmite trimestrial Consiliului Județean Cluj execuția bugetară (anexa 2 și anexa 4 ale Ordinului M.F.P. nr. 3818/2019), până în data de 30 inclusiv a lunii următoare încheierii trimestrului. Execuția finală anuală se va prezenta la termenul stabilit pentru prezentarea situațiilor financiare anuale.

**Art. 3.** Cu punerea în aplicare a prevederilor prezentei hotărâri se încredinţează Aeroportul Internaţional Avram Iancu Cluj R.A.

**Art. 4.** Prezenta hotărâre se comunică Direcţiei Generale Buget Finanţe, Resurse Umane; Aeroportului Internațional Avram Iancu Cluj R.A., precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2025**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 34583/11.08.2025

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | **privind aprobarea Bugetului de venituri şi cheltuieli pe anul 2025, rectificat, al Aeroportului Internațional Avram Iancu Cluj R.A.** | | |
| **Compartiment de resort:** | DGBFRU  Serviciul Resurse Umane, Compartiment Guvernanță Corporativă | | |
| **Secțiunea 1 – Documentare și analiză:** | | | |
| Documentele incidente în cazul acestui proiect de hotărâre sunt:   * Legea nr. 9/2025 a bugetului de stat pe anul 2025, rectificată; * Legea contabilităţii nr. 82/1991, republicată, cu modificările şi completările ulterioare; * art. XXXIII din O.U.G. nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare; * Ordonanța Guvernului nr. 26 din 21 august 2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările și completările ulterioare; * Ordonanța Guvernului nr. 64 din 30 august 2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările și completările ulterioare; * Ordinul Ministrului Finanțelor Publice nr. 3.818 din 30 decembrie 2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia; * Hotărârea Consiliului Judeţean Cluj nr. 54/2025 pentru aprobarea Bugetului de venituri şi cheltuieli pe anul 2025 al Aeroportului Internaţional Avram Iancu Cluj R.A.   Prin proiectul de hotărâre analizat se respectă și se pun în aplicare prevederile/normele aplicabile domeniului reglementat. | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Aeroportul Internațional Avram Iancu Cluj R.A. solicită aprobarea rectificării Bugetului de Venituri şi Cheltuieli pe anul 2025 prin adresa 11578/01.08.2025, înregistrată la Consiliul Judeţean Cluj cu nr. 33691/04.08.2025.  Astfel, se propun următoarele modificări:  **I.Veniturile totale** în sumă de 220.759,20 mii lei, sunt cu 9% mai mari decât cele aprobate în bugetul inițial, și se compun din:  **a)Venituri din exploatare** totale care sunt în valoare de 219.812,56 mii lei, reprezentând venituri din **producția vândută**, formate din venituri din servicii aeroportuare și handling, atât din traficul intern cât și din traficul extern, venituri din chirii și alte venituri, care se compun din tarife comune încasate de la chiriașii unității, venituri din utilizarea infrastructurii de handling, asistență medicală, venituri din parcare și **alte venituri din exploatare**, formate din venituri din despăgubiri și penalități, venituri din subvenții pentru investiții și alte venituri.  **b)Veniturile financiare**, în sumă de 946,64 mii lei, acestea crescând față de cele cuprinse în bugetul inițial, de 163,66 mii lei, datorită diferențelor de curs valutar, în principal ca urmare a creșterii cursului euro față de cel utilizat la fundamentarea bugetului.  **II. Cheltuieli totale** estimate sunt în sumă de 205.759,20 mii lei, cu 9% mai mari față de cele din bugetul aprobat, fiind compuse din:  **a)Cheltuieli de exploatare** totale în sumă de 190.588,97 mii lei, după cum urmează:  **Cheltuieli cu bunuri și servicii** în sumă de 98.073,98 mii lei, respectiv **cheltuielile privind stocurile** în suma de 22.307,41 mii lei, formate din cheltuieli cu energia și apa, cheltuieli cu materii și materiale, piese de schimb, carburanți-lubrifianți, obiecte de inventar și alte cheltuieli materiale.  **Cheltuieli privind serviciile executate de terți** în sumă 31.978,79 mii lei, influențate de creșterea cheltuielilor cu întreținerea și reparațiile și a creșterii cheltuielilor privind chiriile.  **Cheltuieli cu impozite, taxe și vărsăminte asimilate** în sumă de 3.752,92 mii lei au scăzut față de nivelul aprobat datorită modificării cotei aferente impozitului pe construcții de la 1% la 0,5 asupra valorii nete a construcțiilor din domeniul privat al aeroportului, respectiv la 0,25% asupra valorii construcțiilor din domeniu public/privat al Județului Cluj aflate în administrarea aeroportului.  **Cheltuielile cu personalul** în valoare de 45.511,45 mii lei sunt cu 2% mai mici față de cele aprobate în BVC precedent, datorită creșterii concediilor medicale suportate de stat față de prevederile inițiale, a scăderii numărului mediu de personal de la 343 la 330 angajați, și a scăderii numărului de personal de la finele anului 2025 cu 12 angajați, de la 357 estimați inițial la 345 angajați, din maximul de 379 de angajați aprobați.  **Alte cheltuieli de exploatare** sunt în sumă de 43.250,62 mii lei cu 6% mai mari decât cele aprobate inițial, influențate în principal de creșterea cheltuielilor cu amortizarea imobilizărilor corporale și necorporale datorită creșterii valorii lunare la unele obiective de investiții a căror recepție la terminarea lucrărilor s-a realizat în semestrul I al acestui an.  **b)Cheltuielile financiare** sunt în valoare de 15.170,23 mii lei și au crescut cu 13% față de cele aprobate inițial ca urmare a creșterii cursului valutar al euro folosit la reevaluarea creanțelor, datoriilor și disponilului în valută precum și a cotațiilor ROBOR în funcție de care se calculează dobânda la împrumuturile bancare aferente investițiilor.  **Rezultatul brut** în valoare de 15.000 mii lei a crescut față de valoarea aprobată inițial cu 7% ca urmare a creșterii activității, respectiv a creșterii numărului de pasageri.  ***Programul de investiţii, dotări şi sursele de finanţare*** se va modifica după cum urmează:   * Pentru anul **2025:**   **Capitolul I - Surse de Finantare a Investițiilor** valoarea totală s-a majorat cu 11.965,93 mii lei, de la valoarea de 85.982,97 mii lei la valoarea de 97.948,90 mii lei, datorită majorării surselor proprii cu 11.965,93 mii lei de la valoarea de 85.548,97 mii lei la valoarea de 97.514,90 mii lei . Majorarea surselor proprii se datorează în principal creșterii surselor pentru investiții din tariful de securitate și a tarifului de dezvoltare pe anul 2025 ca urmare a majorării traficului de pasageri și a numărului de mișcări.  **Capitolul II - Cheltuieli pentru investiții** valoarea totalăs-a diminuat cu valoarea de 15,748,84 mii lei de la valoarea de 74.509,90 mii lei la valoarea de 58.761,06 mii lei datorită în principal necesității reprogramării pentru anul 2026 a execuției lucrărilor pentru obiectivul de investiții “Lucrări de reparare și modernizare a sistemului HBS” (9.045,47 mii lei) respectiv a obiectivuuil de investiții “Post Transformare în zona Clădirii Handling - Proiectare și Execuție, inclusiv taxe și studii pentru obținere avize” (2.781,41 mii lei).   * **punctul 1 - Investiții în curs** valoarea totală s-a diminuat cu 24,45 mii lei, de la valoarea de 252,52 mii lei la valoarea de 228,07 mii lei datorită necesității optimizării sistemului de ventilație la obiectivul de investiții “Clădire remiză PSI dotată si utilata-Execuție lucrări-Proiect POIM” de la valoarea 86,58 mii lei la valoarea de 62,13 mii lei * **punctul 2 - Investiții noi** valoarea totală s-adiminuat cu 3.680,02 mii lei, de la valoarea de 8.636,51 mii lei la valoarea de 4.956,49 mii lei datorită în principal necesității elaborării unui studiu de soluții care să stabilească traseul optim de alimentare cu energie elctrică precum și a soluției tehnice recomandată la obiectivul de investiții “Post Transformare în zona Clădirii Handling - Proiectare și Execuție, inclusiv taxe și studii pentru obținere avize” (2.781,41 mii lei) , respectiv reprogramării de către Ministerul Transporturilor și Infrastructurii a perioadei de depunere a cererilor de finanțare pentru programul *Sprijinirea investițiilor în noi capacități de producere a energiei electrice produsă din surse regenerabile pentru autoconsumul aerodromurilor, inclusiv sisteme de stocare a energiei* pentru proiectul „Parc fotovoltaic”(502,80 mii lei), respectiv a necesității amânării execuției în vederea stabilirii soluției tehnice optime în vederea execuției lucrărilor aferente obiectivului de investiții “Sistem de climatizare și electrice Aerogara Veche - Proiectare și Execuție lucrări, Asistența tehnică și cote ISC și implicit a taxelor ISC aferente” ( 323,92 mii lei); * **punctul 3 - Investiţii efectuate la imobilizările corporale existente *(modernizări****)* s-a diminuat cu valoarea de 5.959,95 mii lei de la valoarea de 24.606 mii lei la valoarea de 18.646,05 mii lei datorită în principal reprogramării pe anul 2026 a execuției lucrărilor pentru obiectivul de investiții “Lucrări de reparare și modernizare a sistemului HBS” (9.045,47 mii lei) ca urmare a întârzierii furnizării echipamentelor necesare, respectiv introducerii obiectivului de investiții “Lucrări de extindere a sistemului TVCI” în valoare de 3.912,36 mii lei ca urmare a necesității integrării în sistemul TVCI a aeroportului a unor subsisteme CCTV din parcarea Goto, din parcările EST și VEST în conformitate cu Regulamentul (UE) nr. 1998/2015 al Comisiei precum și prevederile Programului Național de Securitate a Aviației Civile, respectiv a introducerii obiectivului de investiții “Lucrări de relocare, integrare și calibrare fir senzitiv” în valoare de 633,29 mii lei a urmare a reautorizării amplasamentului gardului perimetral. * **punctul 4 - Dotări** *(alte achiziții de imobilizări corporale)* valoarea totală s-a diminuat cu 6.084,42 mii lei de la valoarea de 21.106,27 mii lei, la valoarea de 15.021,85 mii lei datorită în principal diminuării serviciilor de consultanță pentru obiectivul de investiții „Extindere terminal pasageri plecări pe latura de Nord-Proiect POIM” (428,37 mii lei) , respectiv reprogramării perioadei de depunere a cererii de finanțare de către Ministerul Transporturilor și a Infrastructurii pentru programul Sprijinirea investițiilor în noi capacități de producere a energiei electrice produsă din surse regenerabile pentru autoconsumul aerodromurilor, inclusiv sisteme de stocare a energiei pentru proiectul „Parc fotovoltaic”(282,40 mii lei),și nu în ultimul rând a diminuării cheltuielilor de achiziție cu dotările necesare în condițiile prelungirii sau nefinalizării procedurilor de achiziție (datorate unor motive obiective cum ar fi: lipsă ofertanți , oferte necorespunzătoare, etc). * Pentru anul **2026**:   **Capitolul I** - **Surse de Finantare a Investițiilor** valoarea totală s-au diminuat cu 348,69 mii lei, de la valoarea de 145.607,27 mii lei la valoarea de 145.258,58 mii lei datorită diminuării în anul 2026 a nevoii de finanțare (creditare) pentru obiectivul de investiții Parc fotovoltaic”(8.650,14 mii lei).  **Capitolul II - Cheltuieli pentru investiții** valoarea totalăa scăzut cu valoarea de 25.809,51 mii lei de la valoarea de 145.606,79 mii lei la valoarea de 119.797,28 mii lei .   * **punctul 2 - Investiții noi** valoarea totală s-a majorat cu 6.151,57 mii lei, de la valoarea de la 48.566,90 mii lei la valoarea de 54.718,47 mii lei datorită în principal reprogramării inițiale din anul 2025 a obiectivelor de investiții “Post Transformare în zona Clădirii Handling - Proiectare și Execuție, inclusiv taxe și studii pentru obținere avize” (3.038,99 mii lei) și „Parc fotovoltaic”(3.933,33 mii lei); * **punctul 3 - Investiţii efectuate la imobilizările corporale existente (modernizări)** valoarea a crescut cu 18.831,44 mii lei de la valoarea de 9.377,30 mii lei la valoarea de 28.208,74 mii lei datorită în principal realizării în anul 2026 a obiectivului de investiții “Lucrări de reparare și modernizare a sistemului HBS” (9.045,56 mii lei) – lucrări prevăzute a se realiza inițial în anul 2025 , respectiv a necesității implementării Sistemului FastTrack în vederea fluidizării și optimizării traficului de pasageri.(8.941,20 mii lei). * **punctul** **4 - Dotări (alte achiziții de imobilizări corporale**) valoarea totală s-a diminuat cu 50,792,52 mii lei de la valoarea de 65.188,20 mii lei la valoarea de 14.395,68 mii lei datorită în principal modificării termenelor de livrare a utilajelor/echipamentelor pentru proiectul “Înlocuirea utilajelor și echipamentelor neperformante din punct de vedere al consumului de energie cu utilaje și echipamente cu emisii zero”(47.155,74 mii lei) * Pentru anul **2027**:   **Capitolul I - Surse de Finantare a Investițiilor** valoarea totală s-au diminuat cu 11.490,34 mii lei, de la valoarea de 172.389,09 la mii lei la valoarea de 160.898,75 mii lei datorită diminuării în principal a fondurilor europene ( capitolul 4 Alte surse) cu 25.962,25 lei ca urmare a modificării termenelor de livrare a utilajelor/echipamentelor precum și a modificării modalității de decontare a fondurilor europene pentru proiectul “Înlocuirea utilajelor și echipamentelor neperformante din punct de vedere al consumului de energie cu utilaje și echipamente cu emisii zero”.  **Capitolul II - Cheltuieli pentru investiții** valoarea totală s-a majorat cu valoarea de 29.940,13 mii lei de la valoarea de 130.957,68 mii lei la valoarea de 160.897,81 mii lei .   * **punctul** **2 - Investiții noi** valoarea totală s-a majorat cu 3.349,82 mii lei, de la valoarea de 46.767,68 mii lei la valoarea de 50.117,50 mii lei datorită creșterii valorii obiectivului de investiții “Extindere Terminal Pasageri Sosiri-Proiectare și Execuție lucrării” cu 6.769,48 mii lei , * **punctul** **3-Investiţii efectuate la imobilizările corporale existente (modernizări)** valoarea a crescut cu 777,63 mii lei de la valoarea de 20.965,59 mii lei la 21.743,22 mii lei datorită introducerii obiectivului de investiții “Lucrări de consolidare a terenului de fundare și de deviere rețele electrice și sanitare la obiectivul de investiții Extindere parcare Vest - Proiectare și Execuție lucrări”(1.121,91 mii lei). * **punctul** **4 - Dotări (alte achiziții de imobilizări corporale**) valoarea totală s-a majorat cu 25.812,68 mii lei de la valoarea de 39.407,25 mii lei la valoarea de 65.219,93 mii lei datorită în principal a modificării termenelor de livrare a utilajelor/echipamentelor pentru proiectul “Înlocuirea utilajelor și echipamentelor neperformante din punct de vedere al consumului de energie cu utilaje și echipamente cu emisii zero”(22.775,07 mii lei).   În conformitate cu anexa 6 pct. II. 7 la Ordinul Ministrului Finanţelor Publice nr. 3818/2019 privind aprobarea formatului şi structurii Bugetului de venituri şi cheltuieli precum şi a anexelor de fundamentare a acestuia, nivelul indicatorilor economico-financiari prevăzut în anexele nr. 1-5 poate fi modificat, cu aprobarea Consiliului de administraţie, cu excepţia indicatorilor pentru a căror rectificare sunt aplicabile prevederile art. 10, alin. (2) din Ordonanţa Guvernului nr. 26/2013.  Conform art. 10 alin. (4) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările și completările ulterioare, rectificarea bugetelor de venituri şi cheltuieli prevăzută la alin. (2) se aprobă, în condiţiile art. 4 alin. (1)-(3), până la data de 31 octombrie a anului curent, cu excepţia situaţiilor prevăzute la alin. (2) lit. f), care se aprobă până la finele exerciţiului financiar al anului curent.  Rectificarea Bugetului de venituri și cheltuieli pe anul 2025 al Aeroportului Internaţional Avram Iancu Cluj R.A. se încadrează la art.10 alin.(2) lit. f) respectiv alte situații impuse de prevederile legale, în principal motivate de creșterea rezultatului brut ca urmare a creșterii activității, respectiv a creșterii numărului de pasageri, precum și a creșterii surselor pentru investiții din tariful de securitate și a tarifului de dezvoltare pe anul 2025 ca urmare a majorării traficului de pasageri și a numărului de mișcări, a diminuării nevoii de finanțare (creditare) pentru anumite obiective de investiții și a modificării termenelor de livrare a utilajelor/echipamentelor, precum și a modificării modalității de decontare a fondurilor europene pentru anumite proiecte.  Fundamentarea bugetului s-a făcut cu respectarea prevederilor legale ale Ordinul Ministrului Finanţelor Publice nr. 3818/2019 privind aprobarea formatului şi structurii bugetului de venituri şi cheltuieli întocmit de către operatorii economici, precum şi a anexelor de fundamentare a acestuia.  Bugetul de venituri şi cheltuieli prezentat în anexa la prezenta hotărâre s-a completat conform cerinţelor din structura acestuia şi în corelaţie cu indicatorii economico-financiari din anexele de fundamentare prezentate de operatorul economic.  Proiectul privind Bugetul de venituri și cheltuieli pe anul 2025, rectificat, a fost supus controlului financiar de gestiune conform H.G. nr. 1.151/2012.  De asemenea, Aeroportul a solicitat și punctul de vedere al organizației sindicale, care nu are obiecții asupra Bugetului de venituri și cheltuieli pe anul 2025, rectificat și a materialelor complementare depuse.  Având în vedere cele de mai sus este necesară aprobarea Bugetului de venituri şi cheltuieli pe anul 2025, rectificat, al Aeroportului Internaţional Avram Iancu Cluj R.A.. | | | |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** | | | |
| Rectificarea bugetului Aeroportului Internațional Avram Iancu Cluj R.A nu afectează bugetul județului pentru anul curent dar va avea influență asupra bugetului anului viitor.  Rezultatul estimat a fi realizat de Aeroportul Internațional Avram Iancu Cluj R.A. pe anul 2025, permite virarea de vărsăminte/dividende la bugetul județului în sumă de 5,859.55 mii lei, în cursul anului 2026.  În anul 2025, veniturile și cheltuielile Aeroportului Internaţional Avram Iancu Cluj R.A. vor fi în concordanță cu Bugetul de venituri și cheltuieli pe anul 2025, rectificat, aprobat prin prezenta hotărâre. | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește**  cerințele tehnice specificate la Secțiunea a 2-a” | | | |
|  | **Prenume și nume** | **Data** | **Semnătura** |
| Avizat: Director General | Cristina Șchiop |  |  |
| Verificat: Șef serviciu | Corina Mocan |  |  |
| Elaborat: Consilier | Ciprian Leonte |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE**  **la Proiectul de hotărâre privind aprobarea Bugetului de venituri și cheltuieli pe anul 2025, rectificat, al Aeroportului Internațional Avram Iancu Cluj R.A.** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Generală Buget Finanțe Resurse Umane/  Serviciul Resurse Umane, Compartiment Guvernanță Coprorativă | 14.08.2025 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Ilinca Cristina |  | | Aviz acordat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci |  | | Aviz acordat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 4 |  |  |  |